रुद्रपुर निवासी अर्पित राज कक्कड़ ने देहरादून पुलिस को दी गयी अपनी शिकायत में कहा है की रुद्रपुर में राष्ट्र खबर न्यूज़ चैनल का ब्यूरो चीफ बनाने के लिए, खुद को चैनल का मालिक बताने वाले जयपाल चौधरी, गौरव शर्मा, मुकेश शर्मा ने उससे एक लाख रूपए की मांग की थी जिसको उसने पूरा भी किया। फिर देहरादून में उसे बताया गया कि अब राष्ट्र ख़बर ने देहरादून के न्यूज़ चैनल वॉइस ऑफ़ नेशन को खरीद लिया है। इसलिए अब उसे नई शर्तों को अनुसार कार्य करना होगा जो अर्पित को स्वीकार नहीं था। अर्पित राज का कहना है की न्यूज़ चैनल हर महा एक लाख रूपया मांग रहा था और देहरादून में कई जगह पर अवैध कारोबार को अंजाम दे रहा है। अर्पित ने उक्त तीनों लोगों पर ऑफिस बुला कर उससे मारपीट करने, सादे कागज़ पर दस्तख़त लेने, लैपटॉप और सोने की चैन छीनने का आरोप भी लगाया है।